CELEX: 62009CJ0458
Language: el
Date: 2011-11-24 00:00:00
Title: Απόφαση του Δικαστηρίου (πέμπτο τμήμα) της 24ης Νοεμβρίου  2011. # Ιταλική Δημοκρατία κατά Ευρωπαϊκής Επιτροπής. # Αναίρεση - Ενίσχυση χορηγηθείσα από τις ιταλικές αρχές στις προσφάτως εισαχθείσες στο χρηματιστήριο επιχειρήσεις - Νομοθεσία προβλέπουσα φορολογικά προνόμια. # Υπόθεση C-458/09 P.

Απόφαση του Δικαστηρίου (πέμπτο τμήμα) της 24ης Νοεμβρίου 2011 – Ιταλία κατά Επιτροπής
      (Υπόθεση C‑458/09 P)
      «Αίτηση αναιρέσεως – Ενίσχυση χορηγηθείσα από τις ιταλικές αρχές στις επιχειρήσεις που εισήχθησαν προσφάτως στο χρηματιστήριο – Νομοθεσία η οποία προβλέπει φορολογικά προνόμια»
      1.                     Διαδικασία – Προθεσμίες ασκήσεως προσφυγής – Αναίρεση – Αποστολή αντιγράφου του πρωτοτύπου του δικογράφου σε μορφότυπο «Word»
            με συνημμένο, σε μορφότυπο «PDF», έγγραφο υπογεγραμμένο από τον δικηγόρο – Αποστολή σε μεταγενέστερο χρόνο αλλά εμπροθέσμως
            του πρωτοτύπου – Παραδεκτό (Οργανισμός του Δικαστηρίου, άρθρο 56· Κανονισμός Διαδικασίας του Δικαστηρίου, άρθρο 37 § 6) (βλ.
            σκέψεις 25-26)
      2.                     Ενισχύσεις χορηγούμενες από τα κράτη – Εξέτασή τους από την Επιτροπή – Κίνηση επίσημης διαδικασίας εξετάσεως – Υποχρέωση προηγούμενης
            εξετάσεως του μέτρου ενισχύσεως μαζί με το οικείο κράτος μέλος και εκτιμήσεως της καταστάσεως υπό το πρίσμα των στοιχείων
            που παρέσχε το κράτος αυτό (Άρθρο 88 § 2 ΕΚ) (βλ. σκέψεις 47-48)
      3.                     Ενισχύσεις χορηγούμενες από τα κράτη – Έννοια – Επιλεκτικός χαρακτήρας του μέτρου – Χαρακτηρισμός μέτρου, το οποίο συνίσταται
            σε φορολογική ελάφρυνση υπέρ νεοεισηγμένων εταιριών, ως επιλεκτικού λόγω της σύντομης διάρκειας εφαρμογής του (Άρθρο 87 §
            1 ΕΚ) (βλ. σκέψεις 56, 60)
      4.                     Αναίρεση – Λόγοι – Λόγος που στρέφεται κατά αιτιολογίας η οποία παρατέθηκε ως εκ περισσού – Αιτιολογία άνευ σημασίας – Αμφισβήτηση
            της εκτιμήσεως της Επιτροπής ως προς τον επιλεκτικό χαρακτήρα κρατικής ενισχύσεως – Απαλλαγμένη από πλάνη περί το δίκαιο αναγνώριση
            του βασίμου της ως άνω εκτιμήσεως ως προς ένα από τα στοιχεία της επιλεκτικότητας – Λόγος που βάλλει κατά των λοιπών στοιχείων
            της επιλεκτικότητας – Αιτιολογία άνευ σημασίας (βλ. σκέψεις 57-58)
      5.                     Ενισχύσεις χορηγούμενες από τα κράτη – Απαγορεύονται – Παρεκκλίσεις – Ενισχύσεις επί των οποίων είναι δυνατό να εφαρμοστεί
            η παρέκκλιση που προβλέπεται στο άρθρο 87, παράγραφος 3, στοιχείο γ΄, ΕΚ – Λειτουργική ενίσχυση – Δεν εμπίπτει (Άρθρο 87 §
            3, στοιχείο γ΄, ΕΚ) (βλ. σκέψεις 63-64)
      Αντικείμενο 
      
         
               Αίτηση αναιρέσεως της αποφάσεως του Πρωτοδικείου (τρίτο τμήμα) της 4ης Σεπτεμβρίου 2009, T-211/05, Ιταλία κατά Επιτροπής,
                  με την οποία απορρίφθηκε το αίτημα ακυρώσεως της αποφάσεως 2006/261/EΚ της Επιτροπής, της 16ης Μαρτίου 2005, σχετικά με το
                  καθεστώς ενισχύσεων C 8/2004 (πρώην NN 164/2003) που η Ιταλία έθεσε σε εφαρμογή υπέρ επιχειρήσεων που έχουν εισαχθεί προσφάτως
                  στο χρηματιστήριο (ΕΕ 2006, L 94, σ. 42).
               
            Διατακτικό 
      Το Δικαστήριο αποφασίζει:
      
         
                  1)
               
               
                  
               
               
                  	Απορρίπτει την αίτηση αναιρέσεως. 
               
            
         
                  2)
               
               
                  
               
               
                  	Καταδικάζει την Ιταλική Δημοκρατία στα δικαστικά έξοδα.
               
            
         
                  3)
               
               
                  
               
               
                  	Η Δημοκρατία της Φινλανδίας φέρει τα δικαστικά έξοδά της.